Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine broj 26/15), Športska zajednica Općine Sveti križ Začretje, 07.02.2017. donosi:

**O D L U K U**

**o načinu raspodjele raspoloživih sredstava iz Proračuna Općine Sveti Križ Začretje za 2017. godinu, temeljem ugovora o prijenosu financijskih sredstava iz Proračuna Općine Sveti Križ Začretje za zadovoljavanje javnih potreba u sportu**

**I.**

Ovom Odlukom utvrđuje se način raspodjele sredstava namijenjenih financiranju projekata udruga u području sporta u Općini Sveti Križ Začretje za 2017. godinu iz raspoloživih sredstava prema Ugovoru o prijenosu financijskih sredstava iz Proračuna Općine Sveti Križ Začretje za zadovoljavanje javnih potreba u sportu.

II.

Sredstva iz točke 1. raspodijeliti će se na temelju javnog poziva za financiranje programa i projekata udruga u području sporta za 2017. godinu čiji je nositelj Sportska zajednica Općine Sveti Križ Začretje i u skladu s dokumentacijom za provedbu Natječaja koji je sastavni dio ove Odluke.

Predviđeni iznos ukupnih sredstava koji će biti na raspolaganju iz proračuna Općine Sveti Križ Začretje za sufinanciranje programa u području sporta u 2017. godini iznosi 230.000,00 kn, a iznos koji će se dodijeliti sportskim udrugama za provedbu programa u sportu je 225.000,00 kn.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta,
4. obrazac za procjenu kvalitete/vrijednosti projekta i
5. obrasce za provedbu projekta i izvještavanje.

Obrasci za prijavu iz stavka 1. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Obrazac izjave o partnerstvu

Obrasci za provedbu projekta i izvještavanje iz stavka 1. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Općine Sveti Križ Začretje (www.sveti-kriz-zacretje.hr).

V.

Za provedbu postupka nadležna je Sportska zajednica Općine Sveti Križ Začretje.

Sukladno Uputama za prijavitelje, Sportska zajednica Općine Sveti Križ Začretje će osnovati Povjerenstvo za otvaranje prijava i provjeru propisanih uvjeta natječaja te provesti otvaranje zaprimljenih prijava.

Sportska zajednica Općine Sveti Križ Začretje osnovati će Povjerenstvo za ocjenjivanje zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava radit će sukladno proceduri navedenoj u Uputama za prijavitelje i Poslovniku.

Članove Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava imenuje Izvršni odbor.

VI.

Na temelju provedenog postupka ocjenjivanja projekata, Izvršni odbor Športske zajednice Općine Sveti Križ Začretje donosi Odluku o raspodjeli sredstava za financiranje projekata udruga.

Na temelju Odluke iz stavka 1. ove točke Sportska zajednica Općine Sveti Križ Začretje će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Općine Sveti Križ Začretje (www.sveti-kriz-zacretje.hr).

VIII.

Za provedbu ove Odluke zadužuje se Izvršni odbor Sportske zajednice Općine Sveti Križ Začretje.

IX.

Ova Odluka stupa na snagu danom donošenja.

Predsjednik